***Csongrád Város Polgármesterétől*** „M”

**Száma**: Szo/54-6/2022

**Témafelelős:** Major Edina

**ELŐTERJESZTÉS**

**Csongrád Városi Önkormányzat Képviselő-testületének**

**2022. június 30-ai ülésére**

**Tárgy:** Javaslat a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 14/2015. (VI.19.) önkormányzati rendelet módosítására.

Tisztelt Képviselő-testület!

A személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 14/2015. (VI.19.) önkormányzati rendelet módosítása szükséges a szolgáltatások intézményi térítési díjának meghatározása miatt.

**Az intézményi térítési díj szabályait** a szociális igazgatásról és szociális ellátásokról szóló 1993. évi III. törvény (a továbbiakban: Szt.) és a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet tartalmazza.

Az Szt. 92/B. § (1) bekezdés a) pontja értelmében a fenntartó feladata az intézményi térítési díj konkrét összegben történő meghatározása.

Az Szt. 115. §(1)bekezdés értelmében: „Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. **Az intézményi térítési díj összege nem haladhatja meg a szolgáltatási önköltséget.** Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”

Ugyanezen § (3) bekezdése szerint a fenntartó az intézményi térítési díjat rendeletben foglaltak szerint, egyéb esetben a fenntartó döntése alapján csökkenthető, illetve elengedhető, ha a kötelezett jövedelmi és vagyoni viszonyai indokolttá teszik.

A személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet 3.§ (1) bekezdése f) pontja alapján **az intézményi térítési díjat és a személyi térítési díjat** **bentlakásos intézményi ellátás esetén ellátási napra kell meghatározni.**

Ugyanezen §. (3)-(4) bekezdéseinek értelmében:

„(3) Az intézményi térítési díj szolgáltatónként, intézményenként, telephellyel rendelkező szolgáltató, intézmény esetén ellátást nyújtó székhelyenként, telephelyenként, továbbá bentlakásos intézményi ellátás esetén épületenként külön-külön is meghatározható.

(4) A intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.”

A kerekítés szabálya a következő:

*a)*0,01 forinttól 2,49 forintig végződő összegeket lefelé, a legközelebbi 0;

*b)*a 2,50 forinttól 4,99 forintig végződő összegeket felfelé, a legközelebbi 5;

*c)*az 5,01 forinttól 7,49 forintig végződő összegeket lefelé, a legközelebbi 5;

*d)*a 7,50 forinttól 9,99 forintig végződő összegeket felfelé, a legközelebbi 0

forintra végződő összegre kell kerekíteni.

A Kormány az élet és a vagyonbiztonságot veszélyeztető tömeges megbetegedést okozó humánjárvány (koronavírus) következményeinek elhárítása, a magyar állampolgárok egészségének és életének megóvása érdekében 2020. március 11-én első alkalommal, majd 2020. november 4-én újból veszélyhelyzetet hirdetett ki Magyarországon, mely folyamatosan meghosszabbításra került 2022.05.31. napjáig.

A veszélyhelyzettel összefüggő átmeneti szabályokról szóló 2021. évi XCIX. törvény 147.§-a az alábbiak szerint szabályozta a veszélyhelyzet ideje alatt a térítési díjak meghatározásának, emelésének szabályait:

„147. § (1) A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló [603/2020. (XII. 18.) Korm. rendelet](https://optijus.hu/optijus/lawtext/A2000603.KOR/tvalid/2022.6.1./tsid/) [a továbbiakban: [603/2020. (XII. 18.) Korm. rendelet](https://optijus.hu/optijus/lawtext/A2000603.KOR#sid)] hatálybalépésének napjától **2022. június 30. napjáig** - a (3) és (4) bekezdésben foglalt kivétellel -

*a)*a helyi önkormányzat,

***b)*a helyi önkormányzat által fenntartott**

***ba)*költségvetési szerv,**

*bb)*nonprofit szervezet,

*bc)*egyéb szervezet,

*c)*a helyi önkormányzat többségi tulajdoni részesedésével működő gazdasági társaság,

*d)*a helyi önkormányzat többségi tulajdoni részesedésével működő gazdasági társaság által alapított gazdasági társaság,

*e)*a képviselő-testület feladatkörébe tartozó közszolgáltatás ellátására szerződéssel rendelkező, [a polgári perrendtartásról szóló törvény](https://optijus.hu/optijus/lawtext/A1600130.TV#sid) szerinti gazdálkodó szervezet

**által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak a**[**603/2020. (XII. 18.) Korm. rendelet**](https://optijus.hu/optijus/lawtext/A2000603.KOR#sid)**hatálybalépését megelőző napon hatályos és alkalmazandó mértéke.”**

A fenti rendelkezések értelmében a térítési díjak emelésére az elmúlt években nem került sor, a 2020.04.01. napjától hatályos díjak vannak jelenleg is érvényben.

**A bentlakásos intézmények finanszírozása továbbra is két részből tevődik össze:**

* Bértámogatás – Finanszírozásban elismert szakmai létszámhoz kötődik
* Üzemeltetési támogatás

Az intézményi térítési díjakra vonatkozó jogszabályok figyelembevételével a szolgáltatások 2022. évi intézményi térítési díjait az alábbiak szerint javaslom a rendeletben meghatározni:

1. **Ápolást- gondozást nyújtó intézmény-idősek otthona: Gondviselés Háza:**

A Szt. 117/C. §-a értelmében belépési hozzájárulás meghatározására van lehetőség a fenntartó részére, tartós bentlakásos intézmény esetén.

A belépési hozzájárulás a tartós bentlakásos intézményekbe való beköltözés előtt kérhető.

A belépési hozzájárulás maximális összege 8 millió Ft lehet, melyet a fenntartó évente egyszer változtathat meg.

Az ellátotti érdekekre tekintettel, hogy ha az ellátás intézménybe történő beköltözést követően 3 éven belül megszűnik, a fenntartónak a hozzájárulást időarányos részét vissza kell fizetnie.

Amennyiben az intézményi jogviszony az ellátott halála miatt szűnik meg, a visszafizetendő összeg az örökösöket illeti meg.

Az Szt. ezen módosításának célja az öngondoskodás nagyobb mértékbe történő bevonása és a szolgáltatások finanszírozhatóságának biztosítása.

Az intézményvezetőkkel történt konzultáció eredményeképpen, tekintettel arra, hogy az ellátásra szoruló személyek nem rendelkeznek magas jövedelemmel, vagyonnal, hogy a hozzájárulást meg tudják fizetni, a jelen körülmények között **bevezetését továbbra sem javaslom.**

**Gondviselés Háza:**

* Ellátottak száma: 29 fő
* Naptári napok száma: 365
* 2022. évi normatíva: 51.951.739 Ft
* 2022. évi tervezett önköltség 98.609.102 Ft
* Egy főre vetített önköltség: 3.400.314 Ft
* **Egy napra vetített önköltség: 9.316 Ft/fő**

 A napi térítési díj tartalmazza az étkezés költségeit az alábbiak szerint:

Reggeli térítési díja: 220 Ft/fő/nap

Tízórai térítési díja: 220 Ft/fő/nap

Ebéd térítési díja: 871 Ft/fő/nap

Uzsonna térítési díja: 220 Ft/fő/nap

Vacsora térítési díja: 395 Ft/fő/nap

Összesen: 1.926 Ft/fő/nap

**Javaslom, hogy a Tisztelt Képviselő-testület ezen számított önköltségi intézményi térítési díjtól térjen el, és 3.745 Ft/fő/nap összegben határozza meg. A 2020. évi térítési díjhoz képest az emelés mértéke 20 %-os lenne.**

1. **Átmeneti elhelyezést biztosító intézmény: Szociális Ápoló Otthon**
* Ellátottak száma: 30 fő
* Naptári napok száma: 365
* 2022. évi normatíva: 61.656.971 Ft
* 2022.évi tervezett önköltség: 87.451.274 Ft
* Egy főre vetített önköltség: 2.915.042 Ft
* **Egy napra vetített önköltség: 7.986 Ft/fő**

A napi térítési díj tartalmazza az étkezés költségeit az alábbiak szerint:

Reggeli térítési díja:220 Ft/fő/nap

Tízórai térítési díja: 220 Ft/fő/nap

Ebéd térítési díja: 871 Ft/fő/nap

Uzsonna térítési díja: 220 Ft/fő/nap

Vacsora térítési díja: 395 Ft/fő/nap

Összesen: 1.926 Ft/fő/nap

**Javaslom, hogy a Tisztelt Képviselő-testület ezen számított önköltségi intézményi térítési díjtól térjen el, és 3.445 Ft/fő/nap összegben határozza meg. A 2020. évi térítési díjhoz képest az emelés mértéke 20 %-os lenne.**

1. **Ápolást- gondozást nyújtó intézmény-idősek otthona: Piroskavárosi Idősek Otthona:**
* Ellátottak száma: 50 fő
* Naptári napok száma: 365
* 2022. évi normatíva: 99.898.290 Ft
* 2022.évi tervezett önköltség: 165.846.236 Ft
* Egy főre vetített önköltség: 3.316.925 Ft
* **Egy napra vetített önköltség: 9.087 Ft/fő**

A napi térítési díjak tartalmazzák az étkezés költségeit az alábbiak szerint:

Reggeli térítési díja: 371 Ft/fő/nap

Tízórai térítési díja: 195 Ft/fő/nap

Ebéd térítési díja: 770 Ft/fő/nap

Uzsonna térítési díja: 195 Ft/fő/nap

Vacsora térítési díja: 429 Ft/fő/nap

Összesen: 1.960 Ft/fő/nap

**Javaslom, hogy a Tisztelt Képviselő-testület ezen számított önköltségi intézményi térítési díjtól térjen el, és 3.590 Ft/fő/nap összegben határozza meg. A 2020. évi térítési díjhoz képest az emelés mértéke 20 %-os lenne.**

1. **Piroskavárosi Szociális és Rehabilitációs Foglalkoztató Nonprofit Kft keretében működtetett Pszichiátriai betegek nappali ellátása:**
	1. **6640 Csongrád, Fő u. 74. telephely:**
* Ellátást igénybevevők: 63 fő
* Naptári napok száma: 254
* 2022. évi tervezett önköltség: 25.949.594 Ft
* Egy főre vetített önköltség: 25.949.594Ft:63\*254=25.949.594Ft:16.002= **1.621Ft/fő/nap**

**Kérem, hogy a Tisztelt Képviselő-testület a napközbeni tartózkodási díját szíveskedjen elengedni. A szolgáltatást igénybevevők csak az étkezésért fizessenek térítési díjat, javaslatom szerint. A térítési díj mértéke ebben az esetben javaslom, hogy 800Ft-ban kerüljön megállapításra.**

* 1. **6640 Csongrád, Templom u. 13/A. telephely:**
* Ellátást igénybevevők: 43 fő
* Naptári napok száma: 254
* 2022. évi tervezett önköltség: 25.926.343 Ft
* Egy főre vetített önköltség: 25.926.343Ft:43\*254=25.926.434Ft:10.922= **2.374 F/fő/nap**

**Kérem, hogy a Tisztelt Képviselő-testület a napközbeni tartózkodási díját szíveskedjen elengedni. A szolgáltatást igénybevevők csak az étkezésért fizessenek térítési díjat, javaslatom szerint. A térítési díj mértéke ebben az esetben javaslom, hogy 800 Ft-ban kerüljön megállapításra.**

**2022. augusztus 01. napjától - javaslatom szerint - az intézményi térítési díjak az alábbiak szerint alakulnának:**

|  |  |  |
| --- | --- | --- |
| **Intézmény** | **Jelenleg érvényes térítési díjak** | **Javasolt térítési díjak** |
| Dr. Szarka Ödön Egyesített Egészségügyi és Szociális Intézmény: **Gondviselés Háza** | 3.120 Ft/fő/nap | 3.745 Ft/fő/nap |
| Dr. Szarka Ödön Egyesített Egészségügyi és Szociális Intézmény: **Szociális Ápoló Otthon** | 2.870 Ft/fő/nap | 3.445 Ft/fő/nap |
| Piroskavárosi Szociális Család- és Gyermekjóléti Intézmény: **Piroskavárosi Idősek Otthona** | 2.990 Ft/fő/nap | 3.590 Ft/fő/nap |
| Piroskavárosi Szociális és Rehabilitációs Foglalkoztató Nonprofit Kft.:**Pszichiátriai betegek nappali ellátása** | nappali tartózkodás: 0 Ftétkezés: 470 Ft/fő | nappali tartózkodás: 0 Ftétkezés: 800 Ft/fő |

A jogalkotásról szóló törvény szerint a jogszabály előkészítője a jogszabály feltételezett hatásaihoz igazodó részletezettségű előzetes hatásvizsgálat elvégzésével fel kell, hogy mérje a szabályozás várható következményeit, az önkormányzati rendelet esetén az előzetes hatásvizsgálat eredményéről a képviselő-testületet tájékoztatni kell. A hatásvizsgálat során vizsgálni kell:

a.) a tervezett jogszabály valamennyi jelentősnek ítélt hatását különösen:

aa.) társadalmi, gazdasági, költségvetési hatásait

ab.) környezeti és egészségi követelményeit

ac.) adminisztratív terheket befolyásoló hatásait, valamint

b.) a jogszabály megalkotásának szükségességét, jogalkotás elmaradásának várható következményeit, és

c.) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján az alábbi megállapításokat teszem:

* + - 1. **A rendelet-tervezet társadalmi, gazdasági költségvetési hatásai:**

A képviselő-testület meghatározza a személyes gondoskodásért fizetendő térítési díjakat, amelyek ellenében az idős, fogyatékkal élő emberek ellátásáról gondoskodik.

* 1. Rendelet-tervezet módosítás környezeti és egészségügyi következményei:

Nem releváns.

* 1. Tervezett rendelet módosítás adminisztratív terheket befolyásoló hatásai:

A tervezett rendelet minimális adminisztratív többletterhet jelent.

* + - 1. **Jogszabály megalkotásának szükségessége, a rendeletalkotás elmaradásának várható következményei:**

Magasabb rendű jogszabályokkal való összhang megteremtése.

* + - 1. **A rendelet alkalmazásához szükséges személyi, szervezeti, tárgyi és pénzügyi feltételek:**

Nem igényel többletfeltételt az eddigiekhez képest.

Kérem a Tisztelt Képviselő-testületet, hogy az előterjesztést vitassa meg és hozza meg döntését, „A személyes gondoskodást nyújtó szociális ellátásokról, azok igénybevételéről, valamint fizetendő térítési díjakról” szóló 14/2015. (VI.19.) önkormányzati rendelet módosításáról.

Csongrád, 2022.06.21.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 14/2015. (VI.19.) önkormányzati rendelet módosításáról**

Csongrád Városi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján, Magyarország helyi önkormányzatairól szóló 2011.évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

A személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról. című 14/2015.(VI.19.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2022. augusztus 1-jén lép hatályba.

|  |  |
| --- | --- |
| Bedő Tamás sk. polgármester | Dr. Juhász László sk. jegyző  |

Végső előterjesztői indokolás

A koronavírus-világjárvány nemzetgazdaságot érintő hatásának enyhítése érdekébena helyi önkormányzat által fenntartott költségvetési szerv által nyújtott szolgáltatásért, végzett tevékenységért megállapított díj mértékét 2022. június 30. napjáig nem lehetett megemelni.

Az elmúlt időszakban bekövetkezett globális nyersanyagárak, szállítási költségek megemelkedése, a kialakult inflációs helyzet indokolttá teszi az intézményi térítési díjak emelését.

*1. melléklet*

|  |
| --- |
| **Dr. Szarka Ödön Egyesített Egészségügyi és Szociális Intézmény** |
| **Szolgáltatás formája** | **2022.évi tárgyévre tervezett szolgáltatási önköltség (Ft/fő/szolgáltatási egység)** | **2022.évi intézményi térítési díj (Ft/fő/szolg. egység)** |
| Ápolást, gondozást nyújtó int.idősek otthona **Gondviselés Háza** | 1 főre jutó napi önköltség | 9.316 | napi térítési díj\* | 9.316helyett**3.745** |
| átmeneti elhelyezést nyújtó int.időskorúak gondozóháza**Ápoló Otthon** | 1 főre jutó napi önköltség | 7.986 | napi térítési díj\* | 7.986helyett**3.445** |

\*A napi térítési díjak tartalmazzák az étkezés költségét az alábbiak szerint:

Reggeli térítési díja: 220 Ft/fő/nap

Tízórai térítési díja: 220 Ft/fő/nap

Ebéd térítési díja: 871 Ft/fő/nap

Uzsonna térítési díja: 220 Ft/fő/nap

Vacsora térítési díja: 395 Ft/fő/nap

|  |
| --- |
| **Piroskavárosi Szociális- Család és Gyermekjóléti Intézmény** |
| Szolgáltatás formája | 2022.évi tárgyévre tervezett szolgáltatási önköltség (Ft/fő/szolgáltatási egység) | 2022.évi intézményi térítési díj (Ft/fő/szolg. egység) |
| Ápolást, gondozást nyújtó int.**Piroskavárosi Idősek Otthona**  | 1 főre jutó napi önköltség | 9.087 | napi térítési díj\* | 9.087helyett**3.590** |

\*A napi térítési díjak tartalmazzák az étkezés költségét az alábbiak szerint:

Reggeli térítési díja: 371 Ft/fő/nap

Tízórai térítési díja: 195 Ft/fő/nap

Ebéd térítési díja: 770 Ft/fő/nap

Uzsonna térítési díja: 195 Ft/fő/nap

Vacsora térítési díja: 429 Ft/fő/nap

|  |
| --- |
| **Piroskavárosi Szociális és Rehabilitációs Foglalkoztató Nonprofit Kft.** |
| Szolgáltatás formája | 2022.évi tárgyévre tervezett szolgáltatási önköltség | 2022.évi intézményi térítési díj(Ft/fő/szolg. egység) |
| Pszichiátriai betegek nappali ellátása(Fő u.74Templom u.13/a) | 1 főre jutó napi költség | Fő u.74.1.621Templom u.13/a2.374 | 1 ellátási nap térítési díja csak nappali tartózkodás esetén | 1.621helyett**0**2.374helyett **0** |
| 1 ellátási nap térítési díja nappali tartózkodás és étkezés esetén | **800** |